
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 53
                                                               din 27 martie 2025
privind constituirea Comisiei de analiză, pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.081/11.03.2025 și la Consiliul Local Sighișoara cu nr. 10.290/20.03.2025, de referatul de aprobare, înregistrat cu nr. 9.080/11.03.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările și completările ulterioare; 

Având în vedere prevederile Hotărârii Guvernului nr. 896/2003 pentru aprobarea Normelor metodologice de aplicare a Legii nr. 15/2003 privind sprijinul acordat tinerilor pentru construirea unei locuinţe proprietate personală, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Având în vedere faptul că, în conformitate cu prevederile actelor normative sus menţionate, solicitările/cererile tinerilor cu vârsta cuprinsă între 18 şi 35 de ani, depuse pentru atribuirea unei suprafeţe de teren, din terenurile aflate în domeniul privat al unităţilor administrativ - teritoriale, pentru construirea unei locuinţe proprietate personală, se înregistrează în ordinea primirii acestora şi se analizează de o comisie de analiză care la nivel local se constituie prin dispoziţie a primarului municipiului şi este formată dintr-un număr de 5 (cinci) membri, care pot fi consilieri locali, funcţionari publici şi angajaţi cu contract individual de muncă în aparatul propriu al consiliului local respectiv; 

Având în vedere alegerile pentru autoritățile administrației publice locale desfăşurate în data de 09 iunie 2024, în urma cărora au fost aleşi pentru o perioadă de 4 ani, membrii consiliului local ce vor compune noul Consiliu Local Sighişoara, validați de către Judecătoria Sighişoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureş, în dosarul nr. 5189/308/2024;

Ţinând cont de prevederile Ordinului Prefectului Județului Mureş nr. 463/29.10.2024 privind declararea ca legal constituit, a Consiliului Local al Municipiului Sighişoara, începând cu data de 26.10.2024, data la care acesta a fost convocat în acest scop în şedință ceremonioasă de constituire, convocare realizată în conformitate cu Ordinul Prefectului Județului Mureş nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, să fie realizată procedura de validare a mandatelor supleanţilor; 

Având în vedere validarea mandatelor celor 2 supleanți rămaşi, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, potrivit încheierii civile nr. 4049/15.11.2024, pronunțată de Judecătoria Sighişoara, în dosarul nr. 5715/308/2024;

Având în vedere necesitatea constituirii unei noi comisii pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală, republicată, cu modificările și completările ulterioare,
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 9.079/11.03.2025, prin care se propune constituirea Comisiei de analiză, pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1) şi alin. (2) lit. “d”, alin. (7) lit. “q”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                            H O T Ă R Ă Ş T E:
Art. 1. (1) Se aprobă constituirea Comisiei de analiză, pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală.

(2) Se desemnează din partea Consiliului Local Sighişoara, ca membri în Comisia de analiză, pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală, care se va constitui prin dispoziţie a Primarului Municipiului Sighişoara, următorii consilieri locali:

a) Duma Felix - Lucian                     - membru;     



b) Șoneriu Mihai - Marcel                 - membru;     





c) Grecu Andrei - Victor                   - membru.     

Art. 2. Comisia de analiză pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală va fi completată cu 2 funcționari publici și/sau personal contractual din cadrul aparatului de specialitate al primarului, desemnați de acesta prin dispoziție.

Art. 3. Secretariatul comisiei va fi asigurat de către personalul Compartimentului Administrarea Domeniului Public şi Privat – Direcția Arhitect Șef din cadrul aparatului de specialitate al primarului, desemnat în acest sens.

Art. 4. Atribuțiile Comisiei pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală sunt prevăzute în anexa nr. 1 la prezenta hotărâre.

Art. 5. Cu data adoptării prezentei hotărâri, orice alte prevederi prevăzute în dispoziţii sau hotărâri contrare, se abrogă.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Administrarea Domeniului Public şi Privat – Direcţia Arhitect Şef şi persoanele nominalizate în componența comisiei.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

             Tűrk Michaela                                               Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Şef;

  2 ex. Compartimentul Administrarea Domeniului Public şi Privat – Direcţia Arhitect Şef;

  3 ex. persoanele nominalizate în Comisia de analiză, pentru atribuirea terenurilor în baza Legii nr. 15/2003 privind sprijinul acordat tinerilor pentru construirea unei locuinţe proprietate personală.

12 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 53/27.03.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


